ᱡᱚᱭᱨᱟᱢ ᱠᱩᱢᱟᱨ ᱢᱟᱦᱟᱛᱳ

ᱡᱚᱭᱨᱟᱢ ᱠᱩᱢᱟᱨ ᱢᱟᱦᱟᱛᱳ (ᱡᱟᱱᱟᱢ ᱒᱗ ᱥᱮᱯᱴᱮᱢᱵᱚᱨ ᱑᱙᱙᱔ᱼ ᱴᱟᱭᱜᱟᱨ ᱡᱚᱭᱨᱟᱢ ᱧᱩᱛᱩᱢ ᱛᱮ ᱩᱯᱨᱩᱢ ᱦᱚᱲ ᱢᱤᱫ ᱵᱷᱟᱨᱚᱛᱤᱭᱚ ᱠᱟᱹᱢᱤᱭᱟᱹ ᱟᱨ ᱨᱟᱡᱽᱟᱹᱨᱤ ᱱᱮᱛᱟ ᱠᱟᱱᱟᱭ᱾ ᱩᱱᱤ ᱫᱚ ᱡᱷᱟᱨᱠᱷᱚᱸᱰ ᱴᱚᱴᱷᱟ ᱨᱮᱭᱟᱜ ᱯᱟᱹᱨᱥᱤ ᱨᱩᱠᱷᱤᱭᱟᱹ ᱞᱟᱹᱜᱤᱫ ᱢᱤᱫᱴᱟᱝ ᱱᱟᱶᱟ ᱨᱟᱡᱽᱟᱹᱨᱤ ᱜᱟᱫᱮᱞ ᱡᱷᱟᱨᱠᱷᱚᱸᱰ ᱞᱳᱠᱛᱟᱱᱛᱨᱤᱠ ᱠᱨᱟᱱᱛᱤᱠᱟᱨᱤ ᱢᱚᱨᱪᱟ ᱪᱤᱱᱦᱟᱹ ᱛᱮ ᱰᱩᱢᱨᱤ ᱵᱤᱫᱷᱟᱱᱥᱚᱵᱷᱟ ᱛᱟᱞᱢᱟ ᱠᱷᱚᱱ ᱡᱷᱟᱨᱠᱷᱚᱸᱰ ᱵᱤᱫᱷᱟᱱᱥᱚᱵᱷᱟ ᱨᱮᱱ ᱨᱟᱹᱥᱤᱭᱟᱹ ᱞᱮᱠᱟᱛᱮ ᱠᱟᱹᱢᱤ ᱠᱟᱱᱟᱭ᱾ 

ᱢᱟᱦᱟᱛᱳ ᱫᱚ ᱦᱩᱭᱩᱜ ᱠᱟᱱᱟᱭ ᱡᱷᱟᱨᱠᱷᱚᱸᱰ ᱠᱳᱞᱛᱟᱱᱛᱨᱤᱠ ᱠᱨᱟᱱᱛᱤᱠᱟᱨᱤ ᱢᱚᱨᱪᱟ ᱨᱮᱱ ᱛᱷᱟᱯᱚᱱᱤᱭᱟᱹ, ᱡᱟᱦᱟᱸ ᱢᱟᱲᱟᱝ ᱛᱮ ᱡᱷᱟᱲᱠᱷᱚᱱᱰᱤ ᱯᱟᱹᱨᱥᱤ ᱠᱷᱟᱛᱤᱭᱟᱱ ᱥᱟᱝᱜᱚᱨᱥ ᱥᱳᱢᱤᱛᱤ ᱧᱩᱛᱩᱢ ᱛᱮ ᱩᱯᱨᱩᱢ ᱞᱮᱱᱟ᱾ ᱩᱱᱤ ᱫᱚ ᱒᱐᱒᱔ ᱥᱟᱹᱦᱤᱛ ᱨᱮ ᱰᱩᱢᱨᱤ ᱟᱨ ᱵᱟᱨᱢᱳ ᱠᱷᱚᱱ ᱡᱷᱟᱨᱠᱷᱚᱸᱰ ᱵᱤᱫᱷᱟᱱᱥᱚᱵᱷᱟ ᱵᱟᱪᱷᱱᱟᱣ ᱨᱮᱭ ᱞᱟᱹᱲᱦᱟᱹᱭ ᱞᱮᱫᱟ ᱟᱨ ᱰᱩᱢᱨᱤ ᱛᱟᱞᱢᱟ ᱨᱮ ᱡᱤᱛᱠᱟᱹᱨ ᱞᱮᱱᱟᱭ᱾

ᱮᱛᱚᱦᱚᱵ ᱡᱤᱭᱚᱱ ᱟᱨ ᱥᱮᱪᱮᱫ
ᱡᱚᱭᱨᱟᱢ ᱠᱩᱢᱟᱨ ᱢᱟᱦᱟᱛᱳ ᱫᱚ ᱠᱨᱤᱥᱱᱚ ᱯᱨᱚᱥᱟᱫᱽ ᱢᱟᱦᱟᱛᱳ ᱴᱷᱮᱱ ᱒᱗ ᱥᱮᱯᱴᱮᱢᱵᱚᱨ ᱑᱙᱙᱔ ᱦᱤᱞᱚᱜ ᱫᱷᱟᱱᱵᱟᱫᱽ ᱨᱮᱭᱟᱜ ᱛᱚᱯᱪᱟᱸᱪᱤ ᱨᱮᱭᱟᱜ ᱢᱟᱛᱟᱱ ᱟᱹᱛᱩ ᱨᱮ ᱡᱟᱱᱟᱢ ᱞᱮᱱᱟᱭ᱾

ᱩᱱᱤ ᱫᱚ ᱒᱐᱑᱗ ᱥᱟᱞᱨᱮ ᱵᱤᱱᱳᱵᱟ ᱵᱷᱟᱵᱮ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱛᱟᱹᱨᱤ ᱨᱮ ᱯᱤ. ᱠᱮ. ᱨᱚᱭ ᱢᱮᱢᱚᱨᱤᱭᱟᱞ ᱠᱚᱞᱮᱡᱽ, ᱫᱷᱟᱱᱵᱟᱫᱽ ᱠᱷᱚᱱ ᱤᱝᱞᱤᱥ ᱚᱱᱟᱨᱥ ᱨᱮ ᱢᱟᱥᱴᱚᱨ ᱚᱯᱷ ᱟᱨᱴᱥ ᱮ ᱯᱩᱨᱟᱹᱣ ᱞᱮᱫᱟ᱾

ᱥᱟᱹᱠᱷᱭᱟᱹᱛ

ᱛᱷᱚᱠ:᱑᱙᱙᱔ ᱨᱮ ᱡᱟᱱᱟᱢ ᱠᱚ
ᱛᱷᱚᱠ:ᱡᱤᱣᱤᱫ ᱦᱚᱲ
ᱛᱷᱚᱠ:ᱫᱷᱟᱱᱵᱟᱫᱽ ᱦᱚᱱᱚᱛ ᱨᱤᱱ ᱦᱚᱲ
ᱛᱷᱚᱠ:ᱡᱷᱟᱨᱠᱷᱚᱸᱰ ᱵᱤᱫᱷᱟᱭᱚᱠ ᱠᱚ ᱒᱐᱒᱔-᱒᱐᱒᱙
ᱛᱷᱚᱠ:ᱵᱤᱱᱳᱵᱟ ᱵᱷᱟᱵᱮ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱨᱤᱱ ᱢᱟᱨᱮ ᱯᱟᱹᱴᱷᱩᱣᱟᱹ ᱠᱚ
ᱛᱷᱚᱠ:ᱜᱤᱨᱤᱰᱤᱦ ᱦᱚᱱᱚᱛ ᱨᱤᱱ ᱦᱚᱲ